แบงก์ชาติแย้ม มีกำไรนำส่งคลังใช้หนี้กองทุนฟื้นฟูฯ
ผู้ว่า แบงก์ชาติแย้ม ปีนี้มีกำไรนำส่งคลังใช้หนี้กองทุนฟื้นฟูฯ หลังอัตราแลกเปลี่ยนไม่ผันผวน
30 ต.ค. 2565

ผู้ว่า แบงก์ชาติแย้ม ปีนี้มีกำไรนำส่งคลังใช้หนี้กองทุนฟื้นฟูฯ หลังอัตราแลกเปลี่ยนไม่ผันผวน 
นายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) กล่าวว่า จากสถานการณ์ค่าเงินบาทในช่วงต้นปีและปลายปีนี้ อัตราแลกเปลี่ยนไม่ต่างกันมาก ค่าเงินบาทไม่ได้แข็งค่าขึ้นมากส่งผลให้การบริหารเงินบัญชีสำรองผลประโยชน์ประจำปี น่าจะมีกำไรสามารถนำส่งกระทรวงการคลังเพื่อนำไปใช้หนี้กองทุนเพื่อการฟื้นฟูและพัฒนาระบบสถาบันการเงิน (กองทุนฟื้นฟูฯ) ในปีนี้ได้บ้างจากช่วง2-3ปีที่ผ่านมา แบงก์ชาติ จำเป็นต้องดูแลอัตราแลกเปลี่ยนที่ผันผวนทำให้ไม่สามารถนำส่งกำไรให้กระทรวงการคลังได้ 
" ปีนี้การบริหารเงินของแบงก์ชาติน่าจะมีกำไร พอที่จะนำส่งคลังให้ไปลดหนี้กองทุนฟื้นฟูฯ กองที่ 3 ได้บ้าง" นายประสาร กล่าว